wickkiey/tamil-wikipedia-chunked huggingface dataset:
# நீனவா மாகாணம்

## சமீபத்திய வரலாறு மற்றும் நிர்வாகம்

உள்ள யெசிதிய அகாடமியில் முன்னாள் ஆளுநர் அல்-நுஜைபி 2014 ]]
அதன் இரு நகரங்களும் 2003 ஈராக் மீதான படையெடுப்பைத் தாங்கி, மீண்டு வந்தது. எவ்வாறாயினும், 2004 ஆம் ஆண்டில், மொசூல் மற்றும் தால் அஃபர் ஆகிய நகரங்கள் அமெரிக்க ஐக்கிய நாடுகள் தலைமையிலான துருப்புக்களுக்கும் ஈராக் கிளர்ச்சியாளர்களுக்கும் இடையிலான கடுமையான போர்களின் காட்சிகளாக இருந்தன. 2004 ல் பல்லூஜா போருக்குப் பிறகு கிளர்ச்சியாளர்கள் நினிவேவுக்குச் சென்றனர்.  
படையெடுப்பிற்குப் பிறகு, மாகாணத்தை இராணுவத்தின் 101 ஆவது வான்வழிப் பிரிவின் (அப்போதைய மேஜர் ஜெனரல்) டேவிட் பெட்ரீயஸ் தலைமையில் வழிநடத்தினார். அவருக்குப் பின்னர் (அப்போதைய பிரிகேடியர் ஜெனரல்) கார்ட்டர் ஹாம் ஈராக்கிற்கான பல தேசிய படைப்பிரிவாகவும் வழிநடத்தப்பட்டது. அந்த நேரத்தில், கூட்டணியின் தற்காலிக அதிகாரசபையின் உள்ளூர் அலுவலகத்தின் அமெரிக்க சிவில் தலைவராக அமெரிக்க வெளியுறவு சேவை அதிகாரியாக, முன்னாள் குர்திஷ் அகதி இருந்தார். முஸ்தபா தான் நியமித்த மாகாண சபை உறுப்பினர்கள் மற்றும் காஷ்மௌலா குடும்ப உறுப்பினர்கள் மூலமாக நிர்வகித்தார்.  
2004 சூனில், ஒசாமா காஷ்மௌலா மாகாணத்தின் இடைக்கால ஆளுநரானார், அதே ஆண்டு செப்டம்பரில் அவர் பாக்தாத்திற்கு செல்லும் வழியில் படுகொலை செய்யப்பட்டார். அவருக்குப் பிறகு இடைக்கால ஆளுநராக 2005 சனவரியில் ஆளுநராகத் தேர்ந்தெடுக்கப்பட்ட துரைட் காஷ்மௌலா நியமிக்கப்பட்டார். துரைட் காஷ்மௌலா 2009 இல் ராஜினாமா செய்தார். ஏப்ரல் 2009 இல், அத்தீல் அல்-நுஜ்பி என்னும் ஒரு கடும் போக்கு அரபு தேசியவாதியும், அல்-ஹட்பா உறுப்பினர் ஆளுநர் ஆனார். அல்-நுஜைபியின் அரபு முத்தாஹிதூன் முகாம் 2013 மாகாணத் தேர்தலில் குர்திஷ் சகோதரத்துவம் மற்றும் சகவாழ்வு கூட்டணி பட்டியலில் பெரும்பான்மையை இழந்த நிலையில், அல்-நுஜைஃபி ஒரு பெரிய சுன்னி அரபு கூட்டணியால் ஆளுநராக மீண்டும் தேர்ந்தெடுக்கப்பட்டார் பின்னர் இது நஹ்தா பிளாக் என முறைப்படுத்தப்பட்டது.  
2014 சூனில், இஸ்லாமிய அரசு ஈராக் மற்றும் லெவண்ட் (ஐ.எஸ்.ஐ.எஸ் அல்லது ஐ.எஸ்.ஐ.எல் என அழைக்கப்படும்) கிளர்ச்சியாளர்கள் தலைநகர் மொசூலைக் கைப்பற்றினர். இதனையடுத்து ஈராக் பாராளுமன்றத்தால் பதவி நீக்கம் செய்யப்பட்ட ஆளுநர் அல்-நுஜைஃபி உட்பட 500,000 அகதிகளை அப்பகுதியிலிருந்து வெளியேறும்படி கட்டாயப்படுத்தினர்.  
ஐ.எஸ்.ஐ.எல் கட்டுப்பாட்டிலிருந்து மொசூல் நகரை திரும்ப கைப்பற்றுவதற்கான தாக்குதல் 2016 அக்டோபரில் தொடங்கியது. இந்த தாக்குதலில் ஈடுபட்ட ஈராக்கிய மற்றும் குர்திஷ் வீரர்களை அமெரிக்கா தலைமையிலான 60 நாடுகளின் கூட்டணி ஆதரித்தது.
# பிள்ளைமார்

**பிள்ளை** என்பது தமிழ்நாடு மற்றும் வட இலங்கையின் முன்னணி வேளாண்மை மற்றும் நில உரிமையாளர் சமூகமான வெள்ளாளர் சமூகத்தின் பல்வேறு **உயர்நிலை துணைச் சாதிகளில்** பரவலாகக் காணப்படும் தமிழ்ப் பட்டப்பெயராகும். "பிள்ளை" என்பது "அரச குழந்தை" அல்லது "மன்னனின் மகன்" (இளவரசன்) எனப் பொருள்படும் கௌரவப் பட்டமாகத் தோற்றம் பெற்றது; இது உயர் குலம் மற்றும் மரியாதை ஆகியவற்றைக் குறிக்கிறது. காலப்போக்கில், இது நில மேலாண்மை மற்றும் கோயில் நிர்வாகத்தில் ஈடுபட்டிருந்த உயர்குடி தமிழர்களுடன் தொடர்புடைய பரம்பரைப் பட்டப்பெயராக மாறியது.  
தமிழ்நாட்டின் "பிள்ளை" பட்டப்பெயர், கேரளப் பட்டமான பிள்ளையை விட வேறுபட்டதாகும்; இவை இரண்டும் ஒன்றுக்கொன்று தொடர்பற்றவை.
# பிள்ளைமார்

## சொற்பிறப்பு மற்றும் தோற்றம்

கல்வெட்டுப் பதிவுகளின்படி, **பிள்ளை** எனும் பட்டம் சங்க காலத்திற்கு (கிமு 300 - கிபி 300) முந்தையதாகும். இது அரச குடும்பத்தின் இளைய உறுப்பினர்களுக்கு வழங்கப்பட்ட ஒரு பின்னொட்டுப் பட்டமாகும். முதலில் "அரச குழந்தை" அல்லது "மன்னனின் மகன்" (இளவரசன்) எனும் பொருளில் உயர்குடிப் பட்டமாகத் தோன்றியது. இப்பட்டம் ஒரு தனிப் பெயராகவோ அல்லது பின்னொட்டாகவோ பயன்படுத்தப்பட்டது. பின்னர் கோயில் நிர்வாகிகளுக்கு வழங்கப்படலாயிற்று; இவர்கள் பெரும்பாலும் கோயில்களின் சார்பில் பெருநிலங்களைக் கையாளுபவர்களாக இருந்தனர்.  
தொடர்ந்து, இச்சொல் தமிழ்ச் சொல்லான *பிள்ளை* (குழந்தை/மகன்) என்பதில் இருந்து உருவானது. இச்சொல் பார்வதி தேவியின் மகன் எனும் பொருளையும் தரும்.  
"பிள்ளை" என்பதன் பன்மை வடிவம் "பிள்ளைமார்" ஆகும். இது மரியாதைப் பின்னொட்டுடன் "பிள்ளையார்" என மாற்றமடைகிறது. இந்த மொழியியல் மாற்றம் சொற்பொருள் குழப்பத்தைத் தோற்றுவிக்கிறது. ஏனெனில் "பிள்ளையார்" என்பது தமிழ் மரபில் விநாயகரை (கணேசர்) குறிக்கும் பொதுச் சொல்லாகவும் பயன்படுத்தப்படுகிறது. இருப்பினும், இவ்விரு பயன்பாடுகளும் சூழல்வாதத்தில் தனித்துவமானவை: ஒன்று "பிள்ளை" என்பதன் பன்மை/மரியாதை வடிவத்தையும், மற்றொன்று இறைவனையும் குறிக்கின்றன. இத்தகைய பண்பாட்டுச் சூழலில், நிலச் சொத்துரிமை, கல்வி, ஆட்சிப் பணிகள் ஆகியவற்றுடன் தொடர்புடையோரின் அடையாளமாக இப்பெயர் உருமாறியது.
# பிள்ளைமார்

## வரலாறு

தமிழ்நாட்டில், "பிள்ளை" எனும் பட்டப்பெயர் முக்கியமாக வெள்ளாளர் சமூகத்தினரால் பயன்படுத்தப்பட்டது. சோழர்கள், பாண்டியர்கள், விஜயநகரப் பேரரசு உள்ளிட்ட பல்வேறு தமிழ் அரசுகளின் கீழ் நில உரிமையாளர்களாகவும் நிர்வாகிகளாகவும் இவர்கள் இருந்தனர். குறிப்பாக நிர்வாக மற்றும் இராணுவப் பணிகளில் அரசுக்கு வழங்கிய விசுவாசம் மற்றும் சேவைகளுக்காக தனிநபர்களுக்கு இப்பட்டம் வழங்கப்பட்டது.  
கோயில் நிர்வாகத்தில் வெள்ளாளர் பிள்ளைகள் முக்கியப் பங்கு வகித்தனர்; நன்கொடைகள், சடங்குகள் மற்றும் நில மேலாண்மை ஆகியவற்றைக் கண்காணித்தனர். இடைக்காலத்தில் தமிழ்நாட்டில் பிள்ளைப் பட்டத்தின் முக்கியத்துவம் உச்சத்தை எட்டியது; உள்ளூர் ஆட்சியில் செல்வாக்குமிக்க பதவிகளிலும் கோயில் அறங்காவலர்களாகவும் பல பிள்ளைகள் பதிவுசெய்யப்பட்டனர்.
# பிள்ளைமார்

## சமூகப் பண்பாட்டு முக்கியத்துவம்

"பிள்ளை" எனும் பட்டப்பெயர் தமிழ்ப் பண்பாடு மற்றும் சமூகப் படிநிலையுடன் நெருக்கமாகத் தொடர்புடையது. இது கௌரவம் மற்றும் மரியாதைக்குரியது எனும் கருத்துகளுடன் தொடர்புபடுத்தப்படுகிறது. வெள்ளாளர்களிடையே இப்பட்டத்தின் பரவலான பயன்பாடு, வேளாண்மை மற்றும் நிர்வாகத் துறைகளில் அவர்களின் வரலாற்று ஆதிக்கத்தைப் பிரதிபலிக்கிறது.  
முதன்மையாக வெள்ளாளர் சாதியுடன் தொடர்புடையதாயினும், சமூக உயர்வுக்கான வழியாக சில சாதியினரால் இப்பட்டப்பெயர் தமிழ்நாடு மற்றும் இலங்கையில் ஏற்றுக்கொள்ளப்பட்டுள்ளது. இதில் கோனார், அகமுடையார் மற்றும் வேறு சில சாதியினர் அடங்குவர். இப்பட்டப்பெயர்கள் உயர்ந்த சமூகத் தகுதி மற்றும் பண்பாட்டு அடையாளத்தின் குறியீடுகளாகத் திகழ்கின்றன.
# வெலிக்கி நோவ்கோரோத் நகரம்

**வெலிகி நோவ்கோரோத்**(ஆங்கிலம்:Veliky Novgorod) என்று அழைக்கப்படும் இது உருசியாவின் பழமையான மற்றும் மிக முக்கியமான வரலாற்று நகரங்களில் ஒன்றாகும், இந்நகரம்1000 ஆண்டுகளுக்கும் மேலான வரலாற்றைக் கொண்டது . இந்த நகரம் நோவ்கோரோத் மாகாாணத்தின் நிர்வாக மையமாக செயல்படுகிறது. இந்த நகரம் வோல்கோவ் ஆற்றின் குறுக்கே ஐல்மென் ஏரியிலிருந்து வெளியேறி, மாஸ்கோ மற்றும் செயிண்ட் பீட்டர்ஸ்பர்க்கை இணைக்கும் எம் 10 கூட்டாட்சி நெடுஞ்சாலையில் அமைந்துள்ளது. யுனெஸ்கோ 1992 இல் நோவ்கோரோத்தை உலக பாரம்பரிய தளமாக அங்கீகரித்தது. இந்த நகரத்தின் மக்கள் தொகை 218,717 பேர் என்ற அளவில் உள்ளது.( 2010 மக்கள் தொகை கணக்கெடுப்பு )  
14 ஆம் நூற்றாண்டின் உச்சத்தில், இந்த நகரம் நோவ்கோரோத் குடியரசின் தலைநகராகவும் ஐரோப்பாவின் மிகப்பெரிய நகரங்களில் ஒன்றாகவும் இருந்தது. "வெலிகி" ("பெரிய") பகுதி இறுதியில் நகரத்தின் பெயருடன் சேர்க்கப்பட்டது, இது ஒத்த பெயரான மற்றொரு நகரமான நிசுனி நோவ்கோரோத்துடன்த் வேறுபடுத்தப்பட்டது.  
எவ்வாறாயினும், 20 ஆம் நூற்றாண்டின் பிற்பகுதி வரையிலான மிகப் பழமையான தொல்பொருள் அகழ்வாராய்ச்சிகள், 10 ஆம் நூற்றாண்டின் பிற்பகுதியிலும் , உருசியாவின் கிறிஸ்தவமயமாக்கலின் காலத்திலும், நகரம் நிறுவப்பட்டதாகக் கூறப்பட்ட ஒரு நூற்றாண்டுக்கு பின்னரும் கலாச்சார அடுக்குகளைக் கண்டறிந்துள்ளது. 15-25 ஆண்டுகளுக்குள் தொல்பொருள் கால அளவீடு மிகவும் எளிதானது மற்றும் துல்லியமானது, ஏனெனில் தெருக்களில் மரங்கள் அமைக்கப்பட்டன, மற்றும் பெரும்பாலான வீடுகள் மரத்தால் ஆனவை, மர வளைய கால அளவீடு அனுமதிக்கிறது.
# வெலிக்கி நோவ்கோரோத் நகரம்

## நிர்வாக மற்றும் நகராட்சி நிலை

வெலிக்கி நோவ்கோரோத் ந்கரம் வெலிக்கி நோவ்கோரோத்தின் நிர்வாக மையமாகவும் உள்ளது. மாகாணத்தில் உள்ள, மற்றும் ஆட்சிப்பிரிவுகளில் கட்டமைப்புகளுக்கு, இது நிர்வாக மையமாக இருக்கிறது. ஒரு நிர்வாகப் பிரிவாக, இது மாவட்டங்களுக்கு சமமான அந்தஸ்துள்ள நிர்வாக அலகுக்கு **முக்கியத்துவம் வாய்ந்த நகரமாக** தனித்தனியாக இணைக்கப்பட்டுள்ளது. ஒரு நகராட்சி பிரிவாக, வெலிகி நோவ்கோரோட்டின் முக்கிய முக்கியத்துவம் வாய்ந்த நகரம் **வெலிகி நோவ்கோரோட் நகர்ப்புற மாவட்டமாக இணைக்கப்பட்டுள்ளது** .
# வெலிக்கி நோவ்கோரோத் நகரம்

## நினைவுச் சின்னங்கள்

இந்த நகரம் அதன் இடைக்கால நினைவுச்சின்னங்களின் வகை மற்றும் வயதுக்கு பெயர் பெற்றது. இவற்றில் முதன்மையானது புனித சோபியா பேராலயம், 1045 முதல் 1050 வரை யரோஸ்லாவ் ஞானியின் மகன் விளாடிமிர் யாரோஸ்லாவிச்சின் ஆதரவின் கீழ் கட்டப்பட்டது . இது 11 ஆம் நூற்றாண்டிலிருந்து பாதுகாக்கப்பட்ட சிறந்த தேவாலயங்களில் ஒன்றாகும். பேராலயத்தில் புகழ்பெற்ற வெண்கல வாயில்கள் உள்ளன, அவை இப்போது மேற்கு நுழைவாயிலில் உள்ளது.
# வெலிக்கி நோவ்கோரோத் நகரம்

## போக்குவரத்து

நோவ்கோரோத்துக்கு செயின்ட். பீட்டர்ஸ்பர்க் (189 &nbsp; கி.மீ) கூட்டாட்சி நெடுஞ்சாலை M10 மாஸ்கோவுடன் சாலை வழியை இணைக்கிறது. (531 &nbsp; கி.மீ) மற்றும் இங்கிருந்து செயின்ட் பீட்டர்ஸ்பர்க் மற்றும் பிற இடங்களுக்கு பொது பேருந்துகள் உள்ளன.  
நகரம் மாஸ்கோ , செயின்ட் பீட்டர்ஸ்பர்க் , மின்ஸ்க் ( பெலாரஸ் ) போன்ற இரயில் நிலலையங்களுக்கு (இரவு ரயில்கள்) நேரடி இணைப்புகளைக் கொண்டுள்ளது.  
நகரத்தின் விமான நிலையங்களான யூரிவோ மற்றும் கிரெசெவிட்சி 1990 களின் நடுப்பகுதியில் இருந்து வழக்கமான விமான சேவை செய்யவில்லை. அருகிலுள்ள சர்வதேச விமான நிலையம் செயின்ட். பீட்டர்ஸ்பர்க்கின் புல்கோவோ, இது &nbsp; நகரத்திற்கு வடக்கே தொலைவில் உள்ளது .
# வெலிக்கி நோவ்கோரோத் நகரம்

## மரியாதைகள்

1979 இல் சோவியத் வானியலாளர் நிகோலாய் ஸ்டெபனோவிச் செர்னிக் கண்டுபிடித்த சிறிய கிரகம், 3799 நோவ்கோரோட் என்ற ஒரு சிறிய கிரகத்திற்கு இந்த நகரத்தின் பெயரிடப்பட்டது.
# இடாக்கி தோஜோ

**இடாக்கி தோஜோ** (ஆங்கிலம்: *Hideki Tojo* ஜப்பானியம்: 東條 英機) ( 30 டிசம்பர் 1884 &nbsp; - 23 டிசம்பர் 1948) சப்பானிய அரசியல்வாதியும், சப்பானிய அரசு இராணுவத்தின் (*Imperial Japanese Army*) தளபதியும் ஆவார். இவர் சப்பானின் பிரதமராகவும், இரண்டாம் உலகப் போரின் போது ஜப்பானிய இம்பீரியல் ஆட்சியில் உதவித் தலைவராகவும் (*Imperial Rule Assistance Association*) பணியாற்றினார்.  
சப்பானின் அரசாங்கத் தலைவராவதற்கு முன்பு பெர்ல் துறைமுகத்தின் மீதான தாக்குதலுக்கு வழிவகுத்த விவாதங்களின் போது அமெரிக்காவிற்கு எதிரான தடுப்புப் போரை வெளிப்படையாகப் பேசியவர்களில் தோஜோவும் ஒருவர்.  
அக்டோபர் 17, 1941 இல் பிரதமரான பின்னர், மிட்வே மற்றும் குவாடல்கனல் போர்களில் சப்பானியப் படைகள் தோற்கடிக்கப்படும் வரை ஆசியாவிலும் பசிபிக் பகுதியிலும் மேற்கு நாடுகளின் பெரும்பகுதியைக் கைப்பற்றுவதற்கு அவர் தலைமை தாங்கினார்.
# இடாக்கி தோஜோ

## பொது

அவர் ஆட்சியில் இருந்த ஆண்டுகளில், பொதுமக்கள் மற்றும் போர்க் கைதிகள் திட்டமிட்ட படுகொலை மற்றும் பட்டினி உள்ளிட்ட பல போர்க் குற்றங்களை அவர் மேற்பார்வையிட்டார். யுத்தத்தின் அலை பெருகி சப்பானுக்கு எதிராக திரும்பியதால், தோஜோ 1944 ஜூலை 22 இல் பிரதமர் பதவியை துறக்க வேண்டிய கட்டாயம் ஏற்பட்டது.  
1945 செப்டம்பரில் சப்பான் சரணடைந்த பின்னர், தோஜோ கைது செய்யப்பட்டு, தூர கிழக்கிற்கான சர்வதேச இராணுவ தீர்ப்பாயத்தால் மரண தண்டனை விதிக்கப்பட்டு 1948 டிசம்பர் 23-இல் தூக்கிலிடப்பட்டார்.
# இடாக்கி தோஜோ

## ஆரம்பகால வாழ்க்கை

இடாக்கி தோஜோ 1884 டிசம்பர் 30 அன்று டோக்கியோவின் கோஜிமாச்சி மாவட்டத்தில் பிறந்தார், இம்பீரியல் சப்பானிய இராணுவத்தில் லெப்டினன்ட் ஜெனரலான ஹிடெனோரி டோஜோவின் மூன்றாவது மகனாகப் பிறந்தார்.  
*பாகுஃபுவின்* கீழ், சப்பானிய சமூகம் கடுமையாக நான்கு சாதிகளாகப் பிரிக்கப்பட்டது; வணிகர்கள், கைவினைஞர்கள், விவசாயிகள் மற்றும் சாமுராய் . மீஜி மறுசீரமைப்பிற்குப் பிறகு, 1871 ஆம் ஆண்டில் சாதி அமைப்பு ஒழிக்கப்பட்டது.
# இடாக்கி தோஜோ

## ஆரம்பகால வாழ்க்கை

### தோஜோ குடும்பம்

ஆனால் முன்னாள் சாதி வேறுபாடுகள் பல வழிகளில் தொடர்ந்து நீடித்தன, முன்னாள் சாமுராய் சாதியைச் சேர்ந்தவர்கள் தொடர்ந்து தங்கள் பாரம்பரிய கெளரவத்தை அனுபவிப்பதை உறுதி செய்தனர். தோஜோ குடும்பம் சமுராய் சாதியில் இருந்து வந்தது.
# இடாக்கி தோஜோ

## கல்வி

மீஜி சகாப்தத்தில் சப்பானிய இளைஞர்களின் வழக்கமான கல்வியை இடாக்கி கொண்டிருந்தார். மீஜி கல்வி முறையின் நோக்கம் சிறுவர்களைப் பெரியவர்களாகப் பயிற்றுவிப்பதே ஆகும். மேலும் சப்பானிய மாணவர்களுக்கு போர் என்பது இந்த உலகத்தில் மிக அழகான விசயம் என்றும், பேரரசர் ஓர் உயிருள்ள கடவுள் எனும் செய்தி இடைவிடாமல் புகுத்தப்பட்டது.  
ஒரு சப்பானியனுக்கு கிடைத்த மிகப் பெரிய மரியாதை சக்கரவர்த்திக்காக மரிப்பதாகும். சப்பானிய சிறுமிகளுக்கு ஒரு பெண்ணுக்கு மிக உயர்ந்த மரியாதை என்பது போரில் சக்கரவர்த்திக்காக இறக்கக் கூடிய பல மகன்களைக் கொண்டிருப்பது என்று கற்பிக்கப்பட்டது.  
ஒரு சிறுவனாக, தோஜோ தனது பிடிவாதம், நகைச்சுவை உணர்வு இல்லாமை, மற்ற சிறுவர்களுடன் சண்டையிடுவதில் விருப்பமுள்ள மற்றும் போரிடும் இளைஞனாக இருப்பதற்காகவும், அவன் விரும்பியதைத் தொடர அவனது உறுதியான வழிக்காகவும் அறியப்பட்டான்.  
மீஜி சகாப்தத்தில் சப்பானிய பள்ளிகள் மிகவும் போட்டித்தன்மை வாய்ந்தவை, தோல்விக்கு அனுதாபம் தரும் பாரம்பரியம் இல்லை; அவ்வாறு செய்தவர்கள் பெரும்பாலும் ஆசிரியர்களால் கொடுமைப் படுத்தப்பட்டனர்.
# இடாக்கி தோஜோ

## இராணுவ வாழ்க்கை

1928 வாக்கில், அவர் ஜப்பானிய இராணுவத்தின் பணியகத் தலைவராக இருந்தார், விரைவில் அவர் கர்னலாக பதவி உயர்வு பெற்றார். அவர் 8 வது காலாட்படை படைப்பிரிவின் கட்டளையின் போது இராணுவவாத அரசியலில் ஆர்வம் காட்டத் தொடங்கினார்.  
பல சப்பானிய அதிகாரிகளைப் போலவே, டோஜோவும் ஜப்பானில் மேற்கத்திய கலாச்சார செல்வாக்கை விரும்பவில்லை. 1934 ஆம் ஆண்டில், ஹிடெக்கி மேஜர் ஜெனரலாக பதவி உயர்வு பெற்றார். மற்றும் இராணுவ அமைச்சகத்திற்குள் பணியாளர் துறையின் தலைவராக பணியாற்றினார்
# ஒன் பீஸ்

***ஒன் பீஸ்*** (ஆங்கிலம்: *One Piece* ஜப்பானீஸில்: *ワンピース* மொழிபெயர்ப்பு: ஒரு துண்டு) என்பது ஜப்பானிய மங்கா தொடராகும், இது ஐச்சிரோ ஓடவால் எழுதப்பட்டுள்ளது. 1997 ஜூலை 22 ஆம் ஆண்டு முதல் ஷெயிஷாவின் *வீக்லி ஷோனென் ஜம்ப்* என்ற பத்திரிக்கையில் தொடராக வருகிறது. மேலும் இது 94 *டாங்கோபான்* தொகுதிகளை கொண்டுள்ளது.. இந்த கதை மங்கி டி. லுஃப்ஃபி என்ற சிறுவனின் சாகசங்களைப் பின்தொடர்கிறது, அவன் தற்செயலாக ஒரு டெவில் பழத்தை சாப்பிட்ட பிறகு அவனது உடல் ரப்பரின் பண்புகளைப் பெறுகிறது. ஸ்ட்ரா ஹட் (வைக்கோல் தொப்பி) கடற்கொள்ளையர்கள் என்று பெயரிடப்பட்ட தனது கொள்ளையர் குழுவினருடன், லுஃப்ஃபி கிராண்ட் லைனை ஆராய்ந்து, கொள்ளையன் அடுத்த மன்னராகும் பொருட்டு "ஒன் பீஸ்" என்று அழைக்கப்படும் உலகின் இறுதி புதையலைத் தேடுகிறான்.  
*ஒன் பீஸ்* அதன் கதைசொல்லல், கலை, தன்மை மற்றும் நகைச்சுவை ஆகியவற்றிற்கு பாராட்டுக்களைப் பெற்றுள்ளது. மங்காவின் பல தொகுதிகள் சப்பானில் எந்தவொரு புத்தகத்தின் மிக உயர்ந்த ஆரம்ப அச்சு ஓட்டம் உட்பட வெளியீட்டு பதிவுகளை உடைத்துள்ளன. ஐய்சிரோ ஓதாவின் *"ஒன் பீஸ்"* மங்காவின் அதிகாரப்பூர்வ வலைத்தளம் மங்கா *கின்னஸ் உலக சாதனையை* "ஒரே எழுத்தாளரால் ஒரே காமிக் புத்தகத் தொடருக்காக வெளியிடப்பட்ட அதிக பிரதிகள்" என்று அறிவித்துள்ளது. மங்கா உலகளவில் 454 மில்லியன் பிரதிகள் விற்றுள்ளது, இது வரலாற்றில் அதிகம் விற்பனையாகும் மங்கா தொடராக திகழ்கிறது. இது 2018 ஆம் ஆண்டில் தொடர்ச்சியாக பதினொன்றாவது ஆண்டாக அதிகம் விற்பனையாகும் மங்காவாக மாறியது. *ஒன் பீஸ்* என்பது எல்லா காலத்திலும் அதிக வருமானம் ஈட்டிய ஊடக உரிமைகளில் ஒன்றாகும், இது மங்கா, அனிம், திரைப்படங்கள், விளையாட்டுகள் மற்றும் வணிகப் பொருட்களிலிருந்து மொத்த உரிம வருவாயில் $21 பில்லியன் அதிகமான வருமானத்தை ஈட்டியுள்ளது.
# ஒன் பீஸ்

## மங்கா

நோபுஹிரோ வாட்சுகியின் உதவியாளராக பணிபுரிந்தபோது, ஓதா 1996 இல் *ஒன் பீஸை* எழுதத் தொடங்கினார். இதை ஜூலை 22, 1997 முதல் மங்கா ஆந்தாலஜி *வீக்லி* ஷெனென் ஜம்பில் தொடராக் வெளி வந்தது. டிசம்பர் 24, 1997 முதல் இதன் அத்தியாயங்கள் *டாங்கோபான்* மூலம் ஷெயிஷாவால் சேகரிக்கப்பட்டு வருகின்றன மொத்தத்தில், 953 அத்தியாயங்கள் மற்றும் 94 *டேங்க்போன்* தொகுதிகள் உள்ளன.  
தி *ஒன் பீஸ்* மங்கா ஒரு ஆங்கில மொழி வெளியீட்டிற்கு உரிமம் பெற்றது, விஸ் மீடியா, மங்கா ஆன்டாலஜி *ஷோனென் ஜம்பில்* நவம்பர் 2002 இல் பத்திரிகை தொடங்கப்பட்டதிலிருந்து, மற்றும் ஜூன் 30, 2003 முதல் கட்டுப்படுத்தப்பட்ட தொகுதிகளில் வெளியிட்டது .
# ஒன் பீஸ்

## அனிமே

*ஒன் பீஸ்* மங்காவை அடிப்படையாகக் கொண்ட அனிமே தொலைக்காட்சித் தொடர் டோய் அனிமேஷனால் தயாரிக்கப்பட்ட, ஒன் பீஸ் ஜப்பானில் 1999 அக்டோபரில் ஃபுஜி டிவியில் (Fuji TV) திரையிடப்பட்டது, 1000 எபிசோட்களுக்கு மேல் ஒளிபரப்பப்பட்டது, மேலும் உலகம் முழுவதும் பல்வேறு நாடுகளுக்கு ஏற்றுமதி செய்யப்பட்டது.
# ஒன் பீஸ்

## அனிமே

### டப்பிங் கலைஞர்கள்

| மங்கி டி. லுஃப்ஃபி | மயூமி தனகா |  |
| --- | --- | --- |
| ரோரோனோவா ஜோரோ | கசுயா நகாய் |  |
| நமி | அகேமி ஒகாமுரா |  |
| உசோப் | காப்பேய் யமகுச்சி |  |
| சஞ்சி | ஹிரோகி ஹிராடா |  |
| டோனி டோனி சாப்பர் | இக்குே ஒடானி |  |
| நிகோ ராபின் | யூரிகோ யமகுச்சி |  |
| பிராங்கி | கசுகி யாவ் |  |
| புரூக்கு | சோ |  |
| ஜிம்பேய் | கட்சுஹிசா ஹோக்கி | } |
# ஒன் பீஸ்

## வரவேற்பு

*ஒன் பீஸ்* வரலாற்றில் அதிகம் விற்பனையாகும் மங்கா தொடர் ; இது பிப்ரவரி 2005 க்குள் 100 மில்லியன் சேகரிக்கப்பட்ட *டேங்க்போன்* தொகுதிகளையும், பிப்ரவரி 2011 க்குள் 200 மில்லியனுக்கும் மேலாக விற்றது, ஜப்பானில் விற்கப்பட்ட 365 மில்லியனுக்கும் அதிகமான பிரதிகள் மற்றும் மே 2018 நிலவரப்படி உலகளவில் 440 மில்லியன் பிரதிகள், மற்றும் உலகளவில் 460 மில்லியன் பிரதிகள் நவம்பர் 2019 இல் விற்பனையானது. ஓரிகானின் கூற்றுப்படி, நிறுவனம் அதன் மங்கா தொடங்கிய 2008 முதல் ஒவ்வொரு ஆண்டும் அதிக விற்பனையாகும் மங்கா தொடராக *ஒன் பீஸ்* விளங்குகிறது, மேலும் இது 2017 ஆம் ஆண்டில் தொடர்ச்சியாக பத்தாவது ஆண்டாக அதிக விற்பனையான மங்காவாக மாறியது.
# ஒன் பீஸ்

## விருதுகள் மற்றும் பாராட்டுகள்

*ஒன் பீஸ்* மங்கா 2000 முதல் 2002 வரை தொடர்ச்சியாக மூன்று முறை தேசுகா ஒசாமு கலாச்சார பரிசுக்கு இறுதிப் போட்டியாளராக முதல் இரண்டு ஆண்டுகளில் அதிக எண்ணிக்கையிலான ரசிகர் பரிந்துரைகளுடன் இருந்தது. . அதன் 44 வது தொகுதியின் ஜெர்மன் மொழிபெயர்ப்பு சர்வதேச மங்கா பிரிவில் சோண்டர்மேன் பார்வையாளர் விருதை வென்றது.  
2008 ஆம் ஆண்டு ஓரிகான் நடத்திய கருத்துக் கணிப்பில், ஜப்பானிய இளைஞர்கள் இதை மிகவும் சுவாரஸ்யமான மங்கா என்று வாக்களித்தனர்.  
ஜூன் 15, 2015 அன்று, ஐய்சிரோ ஓதா மற்றும் *ஒன் பீஸ்* கின்னஸ் உலக சாதனை படைத்ததாக அறிவிக்கப்பட்டது, "ஒரே எழுத்தாளரால் ஒரே காமிக் புத்தகத் தொடருக்காக வெளியிடப்பட்ட அதிக பிரதிகள்" டிசம்பர் 2014 நிலவரப்படி உலகளவில் அச்சிடப்பட்ட 320,866,000 பிரதிகள்.
# ஒன் பீஸ்

## மேலும் பார்க்க

- *ஒன் பீஸ் பிலிம்: ரெட்*
# கக்ரா நகரம்

**கக்ரா** (ஆங்கிலம்:Gagra) என்பது கருங்கடலின் வடகிழக்கு கடற்கரையில் இருக்கும், காகசஸ் மலைகளின் அடிவாரத்தில் 5 கி.மீ. பரந்துள்ள வடமேற்கு ஜோர்ஜியாவிலுள்ள அப்காசியா<nowiki/>குடியரசின் ஒரு நகரமாகும். இதன் மிதமான வெப்பமண்டல காலநிலை, கக்ராவை இம்பீரியல் உருசிய மற்றும் சோவியத் ஒன்றியத்தின் காலங்களில் ஒரு பிரபலமான சுகாதார தங்குமிடமாக மாற்றியது.  
இந்நகரம், 1989 ஆம் ஆண்டில் சுமாராக 26,636 பேர் மக்கள் தொகையைக் கொண்டிருந்தது. ஆனால் இது அப்காசியாவில் ஜார்ஜியர்களின் இன அழிப்பு மற்றும் அப்காசியாவில் 1992 முதல் 93 வரை நடைபெற்ற போரின் போதும் மற்றும் அதற்குப்பிறகான பிற மக்கள்தொகை மாற்றங்கள் காரணமாக கணிசமாகக் குறைந்துவிட்டது.  
கக்ரா அதே பெயரில் மாவட்டத்தின் மையமாக உள்ளது. இது அப்காசியாவின் பிராந்தியத்தின் மேற்கு பகுதியில் அமைந்துள்ளது, மேலும் சௌ நதி உருசியாவின் கிராஸ்னதார் பிரதேசத்துடன் ஒரு எல்லையாக செயல்படுகிறது.
# கக்ரா நகரம்

## சொற்பிறப்பு

ஜியோர்ஜிய அறிஞர்கள் கூற்றுப்படி, *கக்ரா என்கிற சொல்லானது, சுவான் மொழியிலிருந்து வந்தது எனக் கருதப்படுகிறது. சுவான் மொழியில் கக்ரா என்பதற்கு* வாதுமை கொட்டை என்கிற பொருள் பெறப்படுகிறது. சோவியத் ஒன்றியத்தின் விளையாட்டு சுற்றுலா ஆசிரியர் பொண்டாரியேவின் கூற்றுப்படி, நகரத்தின் பெயர் உள்ளூர் *காகா* குலத்திலிருந்து தோன்றியது. கக்ரா நகரம், கக்காரா, கக்கரி என்று பழைய வரைபடங்களில் குறிப்பிடப்பட்டுள்ளது.
# கக்ரா நகரம்

## வரலாறு

கிரேக்கர்கள் மற்றும் கொல்ச்சியர்கள் வசிக்கும் திரிக்லைத் என்று அழைக்கப்படும் கொல்கிஸ் இராச்சியத்தில் இந்த நகரம் கிரேக்க காலனியாக நிறுவப்பட்டது. ரோமானிய சாம்ராஜ்யத்தால் உள்வாங்கப்படுவதற்கு முன்னர் கிமு 1 ஆம் நூற்றாண்டில் *கொன்டிஸ்* பொன்டஸ் இராச்சியத்தின் கட்டுப்பாட்டின் கீழ் வந்தது, இது அந்த நகரத்தை *நிட்டிகா என்று* பெயர் மாற்றியது.  
அதன் நிலப்பரப்பை ரோமானியர்கள் பலப்படுத்த வழிவகுத்த போது, கோதியர்கள் மற்றும் பிற படையெடுப்பாளர்களால் பலமுறை தாக்கப்பட்டது. பின்னர், ரோம் வீழ்ச்சிக்குப் பிறகு, வந்த அரசான, பைசாந்தியப் பேரரசு நகரத்தையும் முழு கொல்கிஸையும் தனது கட்டுப்பாட்டிற்குள் கொண்டுவந்தது. இதனால் இது ஒரு முக்கிய வர்த்தக தீர்வாக மாறியது. இதில் செனோவான் மற்றும் வெனிசு வணிகர்கள் முக்கியத்துவம் வாய்ந்தவர்களாக இருந்தனர்.  
நகரத்தின் முக்கிய ஏற்றுமதிகளான மரம், தேன், மெழுகு மற்றும் அடிமைகள் ஆகியவற்றில் வர்த்தகம் செய்தனர். 1308 ஆம் ஆண்டில் ஒரு வரைபடத்தில் "கக்ரா" என்ற பெயர் முதன்முறையாக இத்தாலிய பியட்ரோ விஸ்கொண்டி தயாரித்த காகசஸின் வரைபடத்தில் தோன்றியது, இது இப்போது வெனிஸில் உள்ள செயிண்ட் மார்க் நூலகத்தில் உள்ளது.
# கக்ரா நகரம்

## வரலாறு

### உருசிய சாம்ராஜ்யத்திற்குள் கக்ரா

16 ஆம் நூற்றாண்டில், கக்ராவும் மேற்கு ஜார்ஜியாவின் மற்ற பகுதிகளும் உதுமானியப் பேரரசால் கைப்பற்றப்பட்டன. மேற்கு வணிகர்கள் வெளியேற்றப்பட்டனர் மற்றும் நகரம் நீண்ட கால சரிவுக்குள் நுழைந்தது, உள்ளூர் மக்களில் பெரும்பாலோர் மலைகளுக்கு தப்பி ஓடினர். 18 ஆம் நூற்றாண்டில், இந்த நகரம் காடுகள் மற்றும் சதுப்பு நிலங்களால் சூழப்பட்ட ஒரு கிராமத்தை விட சற்று அதிகமாகவே இருந்தது. மேலும் இது நோயால் பாதிக்கப்பட்ட பகுதியாகவே இருந்தது. 19 ஆம் நூற்றாண்டில் உருசிய பேரரசு இப்பகுதியில் விரிவடைந்து, ஜார்ஜியா முழுவதையும் இணைத்தபோது இந்த நகரம் மீட்டெடுக்கப்பட்டது. சதுப்பு நிலங்கள் வடிகட்டப்பட்டு, ஒரு புதிய நகரம் இராணுவ மருத்துவமனையுடன் மீண்டும் கட்டப்பட்டது. இருப்பினும், இதன் மக்கள் தொகை மிகவும் குறைவாகவே இருந்தது: 1866 ஆம் ஆண்டில், மக்கள் தொகை கணக்கெடுப்பின்படி 336 ஆண்கள் மற்றும் 280 பெண்கள், பெரும்பாலும் உள்ளூர் குடும்பங்கள் அல்லது இராணுவ அதிகாரிகள் மற்றும் அவர்களைச் சார்ந்தவர்கள் கக்ராவில் வாழ்ந்தனர். 1877-1878 ஆம் ஆண்டு ருஸ்ஸோ-துருக்கியப் போரில் துருக்கி துருப்புக்கள் படையெடுத்து, நகரத்தை அழித்து, உள்ளூர் மக்களை வெளியேற்றியபோது இந்த நகரம் மோசமாக பாதிக்கப்பட்டது. எனினும், ரஷ்யா போரில் வென்றதால் மீண்டும் கக்ரா நகரை புதுப்பித்தது.
# கக்ரா நகரம்

## நினைவுச்சின்னங்கள்

கக்ராவின் முக்கிய அடையாளங்கள்:
- அபாடா கோட்டையின் இடிபாடுகள் (கி.பி 4 முதல் 5 ஆம் நூற்றாண்டு)
- 6 ஆம் நூற்றாண்டின் கக்ரா தேவாலயம், அப்காசியாவில் மிகப் பழமையானது என்று கூறப்படுகிறது
- மார்லின்ஸ்கி தற்காப்பு கோபுரம் (1841)
- ஓல்டன்பேர்க் இளவரசரின் 19 ஆம் நூற்றாண்டு அரண்மனை
# துறைநீலாவணை

**துறைநீலாவணை** மட்டக்களப்பின் வடக்கே இறுதி எல்லைக் கிராமமாகும். இவ்வூர் மட்டக்களப்பு நகரில் இருந்து தெற்கே 24 மைல் தொலைவில் அமைந்துள்ளது. இது கிழக்குப் பகுதியில் குளங்களினாலும், மேற்குப் பகுதியில் மட்டக்களப்பு வாவியினாலும் சூழப்பெற்ற தீவாக அமைந்துள்ளது. இது மட்டக்களப்பு பட்டிருப்பு தேர்தல் தொகுதியில், மண்முனை தென்னெருவில்பற்று பிரதேச செயலகப் பிரிவில் அமைந்துள்ளது. இது வடக்கு, வடக்கு1, தெற்கு1, தெற்கு2 என நான்கு பிரிவுகளைக் கொண்டுள்ளது. இதன் முறையே 5ஆம், 6ஆம், 7ஆம், 8ஆம்; வட்டாரங்கள் என அழைப்பது இவ்வூர்மக்களது மரபாகும். இவ்வூரின் மக்கள்தொகை 2005ம் ஆண்டில் 4,563 ஆகும். இங்குள்ள மொத்தக் குடும்பங்கள் 1222 ஆகும். பல விவசாய நிலங்களைக் கொண்ட இக்கிராமம் பிரதான தொழிலாக விவசாயத்தை அடிப்படையாகக் கொண்டவை.
# துறைநீலாவணை

## இங்குள்ள கோயில்கள்

- துறைநீலாவணை கண்ணகியம்மன் ஆலயம்
- துறைநீலாவணை முத்துமாரியம்மன் கோயில்
- துறைநீலாவணை தில்லையம்பலப் பிள்ளையார் கோயில்
# துறைநீலாவணை

## பாடசாலைகள்

- துறைநீலாவணை மகா வித்தியாலயம்
- துறைநீலாவணை விபுலானந்த வித்தியாலயம்
- .துறைநீலாவணை சித்தி விநாயகர் வித்தியாலயம்
- . துறைநீலாவணை மெதடிஸ்த மிசன் தமிழ் கலவன் பாடசாலை
# துறைநீலாவணை

## இங்கு பிறந்தவர்கள்

- வீ. தோ. பொ. த. ஆறுமுகபிள்ளை
- சாமித்தம்பி தில்லைநாதன், எழுத்தாளர்
- ஜீவா ஜீவரத்தினம்
- எஸ். முத்துக்குமாரன்
# புதிய சைபீரியத் தீவுகள்

**புதிய சைபீரியத் தீவுகள்** (The New Siberian Islands ; ) எனப்படுபவை உருசியாவிலுள்ள சாகா குடியரசின் வடக்கே, லாப்டேவ் கடலுக்கும் கிழக்கு சைபீரியக் கடலுக்கும் இடையில் கிழக்குச் சைபீரியக் கடற்கரையின் வடக்கில் அமைந்துள்ளத் தீவுக்கூட்டங்கள்.
# புதிய சைபீரியத் தீவுகள்

## வரலாறு

புதிய சைபீரியத் தீவுகள் இருப்பதைப் பற்றிய முதல் செய்தி பதினெட்டாம் நூற்றாண்டின் தொடக்கத்தில் யாகவ் பெர்மியாகவ் என்ற கோசக் இனத்தவரால் வெளிக்கொண்டு வரப்பட்டது. 1712 ஆம் ஆண்டில், எம். வாகின் தலைமையிலான ஒரு கோசக் பிரிவு பெரிய லியாகவ்ஸ்கித் தீவை அடைந்தது.  
1809-10 ஆம் ஆண்டில் யாகவ் சண்ணிகோவ் மற்றும் மத்வேய் கெடென்ஷ்த்ரோம் ஆகியோர் புதிய சைபீரியத் தீவுகளுக்கு ஒரு நிலவரைபடம் வரையும் நோக்கில் பயணித்தனர். 1811 ஆம் ஆண்டில் கோதெல்னிக்கு வடக்கே ஒரு "புதிய நிலம்" காணப்பட்டதாக சண்ணிகோவ் அறிவித்தார். இது ஜெம்ல்யா சண்ணிகோவா அல்லது சண்ணிகோவ் நிலம் என்ற கட்டுக்கதையாக அறியப்பட்டது. 1886 ஆம் ஆண்டில், துருவப்பகுதி ஆய்வாளரும் விஞ்ஞானியுமான எட்வர்ட் டோல், நவசிபீர்ஸ்க்குத் தீவுகளுக்கு தனது முதல் பயணத்தை மேற்கொண்ட போது, கோதெல்னி தீவுக்கு வடக்கே அறியப்படாத ஒரு நிலத்தைக் கண்டதாக எண்ணினார். இது ஜெம்ல்யா சண்ணிகோவா என்று அழைக்கப்படும் நிலம்தான் என்று அவர் யூகித்தார்.  
செப்டம்பர் 2014 இல், ரஷ்யக் கடற்படை 1993 முதல் கைவிடப்பட்ட ஒரு சோவியத் கால கடற்படை தளத்தை மீண்டும் நிறுவியது.
# புதிய சைபீரியத் தீவுகள்

## நிலவியல்

டிக்பி மற்றும் பின்னாட்களில் வந்த வெளியீட்டாளர்கள் குறிப்பிட்டுள்ளபடி, இந்த தீவுக்கூட்டம் மடிப்பு மற்றும் பூமிப்பிளவாலான படிவுகளையும் முன்காம்ப்ரிய காலம் முதல் பிலயசீன் காலம் வரையிலான வயதுடைய தீப்பாறைகளையும் கொண்ட கலவையான பாறைகளை உள்ளடக்கியது. லியாகவ்ஸ்கிய் தீவுகள் முன்காம்ப்ரிய காலத்து மடிப்பு மற்றும் பூமிப்பிளவாலான உருமாற்ற பாறைகளின் கூட்டத்தையும்; உயர் பாலியோசோயிக் முதல் டிராசிக் காலம் வரையான களிப்பாறைகள்; ஜுராசிக் முதல் கீழ் கிரெட்டேசியஸ் கால டர்பிடைட்டுகள்; கிரெட்டேசியஸ் கால கிரானைட்டுகள்; மற்றும் ஓபியோலைட்டுகளைக் கொண்டிருக்கின்றன. அன்சூ தீவுகள் மிகவும் மடிப்பு மற்றும் பூமிப்பிளவாலான ஆர்டோவிசிய டெவோனிய சுண்ணாம்புக் கற்கள், டோலமைட்டுகள், மணற்கற்கள், களிப்பாறைகள், எரிமலைக்குழாய் அடுக்கு மற்றும் தீப்பாறைகள்; மேல் பாலியோசோயிக் முதல் டிராசிக் கால மணற்கற்கள் மற்றும் களிப்பாறைகள்; ஜுராசிக் காலம் முதல் குறைந்த கிரெட்டேசியஸ் காலம் வரையான டர்பிடைட்டுகள்; மற்றும் மேல் கிரெட்டேசியஸ் முதல் பிலயசீன் மணற்கற்கள் மற்றும் களிப்பாறைகள் ஆகிய பாறைக் கூட்டங்களைைக் கொண்டிருக்கின்றன. டி லாங் தீவுகள் ஆரம்பகால பாலியோசோயிக், இடைக்கால பேலியோசோயிக், கிரெட்டேசியஸ் மற்றும் புதுவெழு கால படிவப்பாறைகள் மற்றும் தீப்பாறைகள் (பெரும்பாலும் பாசால்ட்) போன்ற பாறைகளைக் கொண்டுள்ளன. இந்த படிவ, உருமாற்ற மற்றும் தீப்பாறைப் பாறைகள் ஒரு மீட்டரின் ஒரு பகுதியிலிருந்து 35 மீட்டர் (115 அடி) வரை தடிமனாக இருக்கும் தளர்வான பிலிஸ்டோசீன் மற்றும் ஹாலசீன் காலப்படிவுகளால் உறையிடப்பட்டு இணைக்கப்பட்டுள்ளன.  
புதிய சைபீரியத் தீவுகளைப் பற்றி வெளியிடப்பட்ட சில ஆரம்பகால ஆவணங்கள், அவற்றை மற்ற ஆர்க்டிக் தீவுகளைப் போலவே (எ.கா. ராங்கல் தீவு) கிட்டத்தட்ட அல்லது முற்றிலும் மாமத் எலும்புகள் மற்றும் தந்தங்களால் அல்லது பனி, மணல் மற்றும் பிற அழிந்துபோன பெருவிலங்குகளின் எலும்புகள் போன்றவற்றால் ஆனவை என்று தவறாக விவரிக்கின்றன என்று டிக்பி மற்ற கட்டுரைகள் புவியியல் அல்லது பிற அறிவியல் முறைகளில் பயிற்சி பெற்றிராத ஆய்வாளர்களாலும் தந்த வேட்டைக்காரர்களாலும் எழுதப்பட்டன. தொழில்முறை புவியியலாளர்கள், புவியியல் வல்லுநர்கள் மற்றும் பிற விஞ்ஞானிகளால் மேற்கொள்ளப்பட்ட நவசிபீர்ஸ்க்குத் தீவுகளின் புவியியல் பற்றிய விரிவான ஆய்வுகளின் மூலம் இத்தகைய அறிக்கைகள் கற்பனையானவை என நிரூபிக்கப்பட்டுள்ளன.
# புதிய சைபீரியத் தீவுகள்

## நிலவியல்

### தந்தப் படிமங்கள்

எட்வார்ட் வி. டோல் தனது புதிய சைபீரியத் தீவுகள் பற்றிய குறிப்பில், நவசிபீர்ஸ்க்குத் தீவுகள் புதைபடிவ தந்தங்கள் புதைந்திருப்பதிலும் பாதுகாப்பதிலும் தனித்துவமானது "இது போன்ற ஒரு அற்புதமான பாதுகாப்பு, எவ்வாறெனில் இங்கு காணப்படும் தந்தங்களை மிகச் சிறந்த மற்றும் தூய்மையான தந்தங்களிலிருந்து வேறுபடுத்த முடியாது" என்று குறிப்பிட்டுள்ளார். புதைபடிவ தந்தங்கள் கணிசமான மற்றும் பொருளாதார அளவில் குறிப்பிடத்தக்க குவியல்களாக இத்தீவுகளில் பொதிந்துள்ளன. அண்மை காலத்தில் தந்தம், மாமூத் மற்றும் பிற எலும்புகளுடன், கடற்கரைகள், வடிகால் பகுதிகள், மற்றும் ஆற்றுப் படுகைகளில் காணப்படுகின்றன.  
இந்த தீவுகளில் காணப்படும் மாமத் தந்தங்களுடன் ஏராளமான எலும்புகள், எலும்புக்கூடுகள், மாமத், காண்டாமிருகம், கஸ்தூரி-எருது மற்றும் பிற பெருவிலங்குகளும் நிலத்தடி உறைபனியால் பாதுகாக்கப்பட்டும் அவற்றால் அவை மூடப்பபட்டும் உள்ளன. நிலையான உறைபனி தொடர்ந்து ஏற்படும் பின் ப்ளீஸ்டோசீன் லோயஸ், பனிஈர மணற்சரிவு, குளம் மற்றும் ஓடைப்படிவுகளால் உருவாகிறது. எலும்புகள், தந்தங்கள் மற்றும் தாவரங்களின் கதிரியக்கக்கரிமக் காலக்கணிப்பு, அவற்றின் மேல் மூடப்பட்ட படிவகளின் ஒளியியல் முறையிலான காலக்கணிப்பு, மற்றும் தொடர்புடைய முற்றா நிலக்கரின் யுரேனியம்-தோரிய காலக்கணிப்பு ஆகியவை, அவை சுமார் 200,000 ஆண்டுகளாகக் குவிந்திருப்பதை நிரூபிக்கின்றன. ஃபத்யேவ்ஸ்கிய், கோதெல்னி மற்றும் நவசிபீர்ஸ்க்குத் தீவுகளிலிருந்து சேகரிக்கப்பட்ட 87 மாமத் தந்தங்கள் மற்றும் எலும்புகளின் திசுக்களில் இருந்து பெறப்பட்ட கதிரியக்கக்கரிமக் காலக்கணிப்பின் மூலம் அவை தற்காலத்துக்கு முன்பு 9470 ± 40 முதல் 50,000 வரையிலான காலத்தைச் சேர்ந்தவை என்று கணிக்கப்பட்டுள்ளன.
# புதிய சைபீரியத் தீவுகள்

## காலநிலை

இத்தீவுகளின் தட்பவெப்பநிலை ஆர்க்டிக் காலநிலையைக் கொண்டது, மேலும் கடுமையானது. ஆண்டின் ஒன்பது மாதங்கள் இவை பனியால் மூடப்பட்டிருக்கும்.  
- ஜனவரியில் சராசரி வெப்பநிலை: −28&nbsp;°C முதல் −31&nbsp;°C வரையிருக்கும்
- ஜூலை மாதத்தில் வெப்பநிலை: கடற்கரைகளில் ஆர்க்டிக்கின் பனிக்கட்டி நீர், வெப்பநிலையை ஒப்பீட்டளவில் குறைவாக இருக்கும் வகையில் உதவுகிறது. சராசரி அதிகபட்ச வெப்பநிலை +8&nbsp;°C முதல் +11 to °C வரையும் சராசரி குறைந்தபட்ச வெப்பநிலை -3&nbsp;°C முதல் +1&nbsp;°C வரையும் இருக்கும். தீவுகளின் உட்புறத்தில் ஜூலை மாதத்தில் சராசரி அதிகபட்ச வெப்பநிலை +16 to °C முதல் +19&nbsp;°C மற்றும் சராசரி குறைந்தபட்ச வெப்பநிலை +3&nbsp;°C முதல் +6&nbsp;°C வரையுமிருக்கும்.
- மழைப்பொழிவு: வருடத்திற்கு 132 மி.மீ வரையிருக்கும்  
நிலையான உறைபனி மற்றும் நிலத்தடி உறைபனி மிகப் பரவலாகக் காணப்படுபவை. தீவுகளின் மேற்பரப்பு ஆர்க்டிக் தூந்திரத் தாவரங்கள் மற்றும் ஏராளமான ஏரிகளால் மூடப்பட்டுள்ளது. தீவுகளைச் சுற்றியுள்ள பெருங்கடல் ஆண்டு முழுவதும் பனியால் மூடப்பட்டுள்ளது. வெப்பமான ஆண்டுகளில், ஜூலை முதல் அக்டோபர் வரை கடல்வழிப் பயணத்திற்கு குறைந்தகாலம் திறந்திருக்கிறது. குளிர்ந்த ஆண்டுகளில், தீவுகள் கோடைகாலத்திலும் பனிக்கட்டியால் மூடப்பட்டிருக்கும்.  
துருவ இரவுக் கால நிலைமை நவம்பர் முதல் பிப்ரவரி வரை நிகழும், மாறாக, கோடை மாதங்களில் சூரியன் அடிவானத்திற்கு மேலே மறையாமல் தொடர்ந்து இருக்கும்.
# மாலத்தீவின் பொருளாதாரம்

**மாலத்தீவின் பொருளாதாரம்** (ஆங்கிலம்: Economy of the Maldives) பண்டைய காலங்களில் மாலத்தீவு சோகி, தென்னை கயிறு, உலர்ந்த சூரை மீன்கள் (மாலத்தீவு மீன்), வாசனைத் திரவியம் மற்றும் இரட்டை தேங்காய் மரம் *போன்றவற்றிக்கு பிரசித்தமாயிருந்தது.* உள்ளூர் மற்றும் வெளிநாட்டு வர்த்தக கப்பல்கள் இந்த தயாரிப்புகளை மாலத்தீவில் ஏற்றி வெளிநாடுகளுக்கு கொண்டு வந்தன.  
இப்போதெல்லாம், மாலத்தீவின் கலப்பு பொருளாதாரம் சுற்றுலா, மீன்பிடித்தல் மற்றும் கப்பல் போக்குவரத்து ஆகியவற்றின் முக்கிய நடவடிக்கைகளை அடிப்படையாகக் கொண்டது.  
மாலத்தீவில் உள்ள 1,190 தீவுகளில், 198 மட்டுமே மக்கள் வசிக்கின்றனர். நாடு முழுவதும் மக்கள் தொகை சிதறிக்கிடக்கிறது, மற்றும் மிகப்பெரிய செறிவு தலைநகர் தீவான மாலேவில் உள்ளது . குடிநீர் மற்றும் விளைநிலங்கள் மீதான வரம்புகள் மற்றும் நெரிசலின் கூடுதல் சிரமம் ஆகியவை மாலேவில் உள்ள குடும்பங்கள் எதிர்கொள்ளும் சில பிரச்சினைகள் ஆகும்.  
மாலத்தீவில் உள்கட்டமைப்பின் வளர்ச்சி முக்கியமாக சுற்றுலாத் துறை மற்றும் அதன் நிரப்பு மூன்றாம் நிலை துறைகள், போக்குவரத்து, விநியோகம், நிலம் மற்ரும் வீடுகள் விற்பனை, கட்டுமானம் மற்றும் அரசு ஆகியவற்றைப் பொறுத்தது. சுற்றுலாத் துறையின் மீதான வரி உள்கட்டமைப்பில் உழவு செய்யப்பட்டு விவசாயத் துறையில் தொழில்நுட்பத்தை மேம்படுத்த இது பயன்படுகிறது.
# மாலத்தீவின் பொருளாதாரம்

## தொழில்

மாலத்தீவில் முக்கியமாக ஆடை உற்பத்தி, படகு கட்டிடம் மற்றும் கைவினைப்பொருட்கள் ஆகியவற்றைக் கொண்டுள்ளது. இது மொத்த உள்நாட்டு உற்பத்தியில் சுமார் 18% ஆகும். தாழ்வான நாட்டில் அரிப்பு மற்றும் புவி வெப்பமடைதலின் தாக்கம் குறித்து மாலத்தீவு அதிகாரிகள் கவலை கொண்டுள்ளனர்.
# மாலத்தீவின் பொருளாதாரம்

## விவசாயம்

விவசாயமும் உற்பத்தியும் பொருளாதாரத்தில் ஒரு சிறிய பாத்திரத்தை வகிக்கின்றன, இது சாகுபடி செய்யக்கூடிய நிலங்களின் மட்டுப்படுத்தப்பட்ட கிடைக்கும் தன்மை மற்றும் உள்நாட்டு தொழிலாளர் பற்றாக்குறையால் குறைந்து காணப்படுகிறது. பெரும்பாலான பிரதான உணவுகள் இறக்குமதி செய்யப்படுகின்றன.
# மாலத்தீவின் பொருளாதாரம்

## மீன் பிடித்தல்

மாலத்தீவில் இரண்டாவது முன்னணி துறையாக மீன்பிடித்தல் உள்ளது. 1989 ஆம் ஆண்டில் அரசாங்கத்தின் பொருளாதார சீர்திருத்தத் திட்டம் இறக்குமதி ஒதுக்கீட்டை உயர்த்தி, தனியார் துறைக்கு சில ஏற்றுமதியைத் திறந்தது. அதைத் தொடர்ந்து, அதிக வெளிநாட்டு முதலீட்டை அனுமதிக்க விதிமுறைகளை தாராளமயமாக்கியுள்ளது.
# மாலத்தீவின் பொருளாதாரம்

## மீன் பிடித்தல்

### சுற்றுலா

சுற்றுலா என்பது மாலத்தீவில் மிகப்பெரிய தொழிலாகும், இது மொத்த உள்நாட்டு உற்பத்தியில் 28% மற்றும் மாலத்தீவின் அந்நிய செலாவணி ரசீதுகளில் 60% க்கும் அதிகமாக உள்ளது. அது தலா தற்போதைய மொத்த உள்நாட்டு இயக்கப்படுகிறது 1980 களில் 265% மற்றும் 1990 களில் மேலும் 115% விரிவாக்க. அரசாங்க வரி வருவாயில் 90% க்கும் அதிகமானவை இறக்குமதி வரிகள் மற்றும் சுற்றுலா தொடர்பான வரிகளிலிருந்து வருகின்றன.  
2007 ஆம் ஆண்டு நிலவரப்படி, மாலத்தீவு சுற்றுலாவுக்காக அதன் இயற்கை சொத்துக்களை வெற்றிகரமாக ஊக்குவித்துள்ளது. சிறிய பவள தீவுகள், நீல நீர் மற்றும் சூரிய அஸ்தமனம் ஆகியவற்றில் உள்ள அழகிய, வெட்டப்படாத கடற்கரைகள் உலகளவில் சுற்றுலாப் பயணிகளை ஈர்க்கின்றன, இது ஆண்டுக்கு 325 மில்லியன் டாலர்களைக் கொண்டுவருகிறது. மூன்றாம் துறையில் சுற்றுலா மற்றும் பிற சேவைகள் 2000 ஆம் ஆண்டில் மொத்த உள்நாட்டு உற்பத்தியில் 33% பங்களித்தன.  
1972 ஆம் ஆண்டில் முதல் விடுமுறை விடுதிகள் நிறுவப்பட்டதிலிருந்து, 84 க்கும் மேற்பட்ட தீவுகள் சுற்றுலா விடுதிகளாக உருவாக்கப்பட்டுள்ளன, மொத்தம் 16,000 படுக்கைகள் உள்ளன. மாலத்தீவுக்கு வருகை தரும் சுற்றுலாப் பயணிகளின் எண்ணிக்கை 1972 ல் 1,100 ஆக இருந்து 1994 ல் 280,000 ஆக அதிகரித்தது. 2000 ஆம் ஆண்டில், சுற்றுலாப் பயணிகளின் வருகை 466,000 ஐத் தாண்டியது. சுற்றுலா பயணிகளின் சராசரி எண்ணிக்கை 68% ஆகும், சராசரியாக சுற்றுலாப் பயணிகளின் எண்ணிக்கை 8 நாட்கள் தங்கி 755 டாலர் செலவழிக்கிறது.
# மாலத்தீவின் புலம்பெயர் சமூகம்

**மாலத்தீவின் புலம்பெயர்** சமூகம் (ஆங்கிலம்:**Maldivian diaspora)** என்பதுமாலைதீவு நாட்டவர்களை குறிக்கிறது. மாலத்தீவின் மொழி பேசுவோர்கள் இடம் பெயர்ந்து கொண்டிருக்கும் மக்களைக் குறிக்கிறது. மாலத்தீவு குடியரசின் தாய் மொழி திவேஹி மொழி . மாலத்தீவு குடியரசு என்பது புவியியல் ரீதியாக இந்தியப் பெருங்கடல் மற்றும் அரேபிய கடலில் அமைந்துள்ள ஒரு தெற்காசிய நாடு ஆகும். இது குறைந்த பொருளாதார வாய்ப்பு, அரசியல் அடக்குமுறை, சுற்றுச்சூழல் உறுதியற்ற தன்மை மற்றும் கல்வி உள்ளிட்ட பல காரணங்களுக்காக மாலத்தீவில் இருந்து வரலாற்று ரீதியாக மாலத்தீவுகளிலிருந்து வெளியே குடியேறியுள்ளனர். இந்தியாவும் இலங்கையும் தற்போது மாலத்தீவுக்கு வெளியே வாழும் அதிக மாலத்தீவை கொண்டுள்ள நாடுகள் ஆகும். ஆனால் பிற புலம்பெயர் சமூகங்களை மலேசியா, சிங்கப்பூர், பாகிஸ்தான் மற்றும் ஆஸ்திரேலியாவிலும் காணலாம் .
# மாலத்தீவின் புலம்பெயர் சமூகம்

## பின்னணி

மாலத்தீவு புலம்பெயர்ந்தோரை இரண்டு முக்கிய துணைப்பிரிவுகளாகப் பிரிக்கலாம்: வெளிநாட்டில் வசிக்கும் மாலத்தீவு குடிமக்கள் மற்றும் மாலத்தீவு அரசுடன் சட்டரீதியான தொடர்பு இல்லாத திவேஹி பேசும் சமூகங்கள். 2014 மக்கள் தொகை கணக்கெடுப்பின்படி மொத்தம் 5,589 மாலத்தீவு குடிமக்கள் வெளிநாட்டில் வாழ்கின்றனர். இருப்பினும், குடிமக்கள் அல்லாத திவேஹி பேசும் புலம்பெயர்ந்தோரின் சரியான அளவு குறித்து சிறிய தகவல்கள் இல்லை. 2011 ஆம் ஆண்டு யுனெஸ்கோ அறிக்கையில் மாலத்தீவுக்கு வெளியே வசிக்கும் மாலத்தீவு குடிமக்களில் பெரும்பான்மையானவர்கள் வெளிநாட்டு வணிகக் கப்பல்களை இயக்கும் மாலுமிகள் என்று கண்டறிந்தாலும், மாலத்தீவர்களும் அரசியல், பொருளாதார மற்றும் கல்வி காரணங்களுக்காக தங்கள் நாட்டை விட்டு வெளியேறியுள்ளனர்.
# மாலத்தீவின் புலம்பெயர் சமூகம்

## தெற்காசியாவில் மாலத்தீவு மக்கள்

வெளிநாடுகளில் வசிக்கும் மாலத்தீவின் மொழி பேசும் பெரும்பான்மையானவர்கள் தற்போது இந்தியா மற்றும் இலங்கையில் காணப்படுகிறார்கள். வெளிநாடுகளில் உள்ள மாலத்தீவர்களின் மிகப்பெரிய சமூகமான இந்தியாவில் உள்ள மாலத்தீவர்கள் பெரும்பாலும் இந்திய நிலப்பரப்பின் கரையோரத்தில் அமைந்துள்ள இலட்சத்தீவின் யூனியன் பிரதேசத்தில் காணப்படுகிறார்கள். லட்சத்தீவில் வசிக்கும் மாலத்தீவு மக்கள் மாலத்தீவு தீவுகளின் இந்தியப் பகுதியான மினிக்காய் தீவில் குவிந்துள்ளனர். இவர்கள் மகல் மக்கள் என்று அழைக்கப்படுகிறார்கள். இலங்கையில் முதல் மாலத்தீவு மக்கள் பல நூற்றாண்டுகளுக்கு முன்னர் அங்கு குடிபெயர்ந்ததாக கருதப்படுகிறது, ஆனால் பலர் இன்னும் அதிகமான மாலத்தீவு சமூகத்துடன் தங்கள் கலாச்சார உறவுகளைப் பேணுகிறார்கள்.  
மாலத்தீவுக்கு வெளியே மிகப்பெரிய மாலத்தீவு சமூகங்களை இந்தியாவிலும் இலங்கையிலும் காணலாம் என்றாலும், தற்போது பாகிஸ்தானிலும் ஏராளமான மாலத்தீவு மக்கள் உள்ளனர் . இவர்கள் பெரும்பாலும் நாடு முழுவதும் மதரசாக்களில் படிக்க பாகிஸ்தானுக்குச் செல்லும் மாணவர்கள் ஆவர். இந்த மாணவர்களில் சிலர் மாலத்தீவுக்கு வெளியே உள்ள பல்வேறு இஸ்லாமிய அமைப்புகளுக்காக போராடுவதற்காக தங்கள் படிப்புக்குப் பிறகு வெளிநாட்டில் உள்ளனர்.
# மாலத்தீவின் புலம்பெயர் சமூகம்

## அரசியல்

பல மாலத்தீவு மக்கள் வெளியில் குடியேறத் தேர்ந்தெடுத்ததற்கு அரசியல் அடக்குமுறை ஒரு காரணம் ஆகும். அரசாங்கத்திற்கு எதிரான கருத்துக்களை வெளிப்படுத்திய பின்னர் பல ஊடகவியலாளர்கள் கைது செய்யப்பட்டுள்ளனர், மேலும் சிலர் சந்தேகத்திற்கிடமான சூழ்நிலையில் முற்றிலும் காணாமல் போயுள்ளனர். பத்திரிகையாளர்கள் தங்கள் அறிக்கைக்காக மரண தண்டனை கூட விதிக்கப்பட்டுள்ளனர், அவர்களில் குறைந்தது ஐந்து பேர் 18 வயதுக்கு குறைவானவர்கள். 2017 ஆம் ஆண்டில், வெளிநாட்டில் வசிக்கும் நான்கு சுயாதீன மாலத்தீவு ஊடகவியலாளர்கள் அந்தந்த வலைப்பதிவுகளில் ஜனநாயக சார்பு மற்றும் வெளிப்படையாக மதச்சார்பற்ற கருத்துக்களை வழங்கியதற்காக கைது செய்யப்படுவதாக அச்சுறுத்தப்பட்டனர். அரசியல் எதிர்ப்பாளர்களையும் சுதந்திர பத்திரிகைகளையும் மௌனமாக்க குற்றவியல் நீதி முறை பயன்படுத்தப்பட்டுள்ளதாக அம்னஸ்டி இன்டர்நேஷனல் போன்ற மனித உரிமை பார்வையாளர்கள் குறிப்பிட்டுள்ளனர்.
# மாலத்தீவின் உணவுகள்

, பல உணவுகளில் அத்தியாவசிய பொருட்களில் ஒன்று.]]
.]]  
**மாலத்தீவின் உணவுகள்** (ஆங்கிலம்:**Maldivian cuisine)** மாலத்தீவின் உணவு வகைகள் **திவேஹி உணவு** எனப்படுகிறது. இது மாலத்தீவு மற்றும் மினிக்காய், இந்தியா ஆகிய மூன்று இடங்களிலும் காணப்படுகிறது. மாலத்தீவின் பாரம்பரிய உணவு மூன்று முக்கிய பொருட்கள் மற்றும் அவற்றின் வழித்தோன்றல்களான தேங்காய், மீன் மற்றும் மாவுச்சத்து அடிப்படையாகக் கொண்டது. .
# மாலத்தீவின் உணவுகள்

## தேங்காய்

தேங்காய் அரைத்த வடிவத்தில் பயன்படுத்தப்படுகிறது, தேங்காயிலிருந்து தேங்காய் பால் பிழிந்தெடுக்கப்படுகிறது, அல்லது ஆழமான வறுத்த உணவுகளில் தேங்காய் எண்ணெயாக பயன்படுத்தப்படுகிறது. தேங்காயை அரைக்கப் பயன்படுத்தப்படும் பாரம்பரிய மாலத்தீவின் நடைமுறை *கூனிகொண்டி* என அழைக்கப்படுகிறது. துரு பிடிக்காத இரும்பினால் செய்யப்பட்ட ஒரு கத்தியைக் கொண்டு தேங்காயை பிரிந்திடுப்பார்கள். அதை அரவை இயந்திரத்தில் அரைத்து தேங்காய் பாலைத் தனியே பிரித்தெடுத்து அதை உணவு வகைகளில் பயன்படுத்துகிறார்கள. அரைத்த தேங்காய் பால் *மாஸ் கூனி* எனப்படும் காலை உணவுகளில் மீன்களுடன் பயன்படுத்தி சமைக்கப்படுகிறது.  
அரைத்த தேங்காய் பால்( *காஷி கீ* ) என்று அழைக்கப்படுகிறது. பல மாலத்தீவு கறிகள் மற்றும் பிற உணவுகளில் தேங்காய் பால் ஒரு முக்கிய அங்கமாகும்.
# மாலத்தீவின் உணவுகள்

## மீன்

இங்கு மீன் என்பது சூரை எனப்படும் மீன்வகைகள் அதிகம் காணப்படுவதால் உணவில் அதிகம் காணப்படுகிறது.. உணவில் உலர்ந்த அல்லது புதிய மீன்களை செர்த்து சமிப்பது வழக்கம். சராசரி மாலத்தீவின் உணவில் இப்பகுதியில் இருக்கும் பிற ஒத்த மீன் இனங்களான சிறிய உணவிற்குப் பயன்படும் பெரிய மீன் *(லாட்டி),* எல்லோபின் சுரா போர்க்கப்பல் சூரை, பிக்கேய் சிகேட், வாகூ, அயிலை மற்றும் கானாங்கெளுத்தி. போன்ற மீன்வகைகள் பயன்படுத்தப்படுகிறது. இவற்றை வேகவைத்த அல்லது பதப்படுத்தியும் சமைக்கப்படுகிறது.  
பதப்படுத்தப்பட்ட இடுனா ( மாலத்தீவு மீன் ) துண்டுகளாக அல்லது செதில்களை நீக்கியும் பயன்படுத்தப்படுகிறது. தேங்காய், வெங்காயம் மற்றும் மிளகாய் கலந்து தயாரிக்கப்படுகிறது. இது மாலத்தீவின் முக்கியமான ஒரு காலை உணவுப் பொருளாகும், இது "மாஸ் கூனி" என அழைக்கப்படுகிறது. பசிபிக் தீவுவாசிகளைப் போலல்லாமல், மாலத்தீவு மக்களுக்கு பச்சையாக மீன் சாப்பிடும் பாரம்பரியம் இல்லை.  
*இருகாகுரு* எனப்படும் *இடுனாவை* அடிப்படையாகக் கொண்ட தடிமனான பழுப்பு நிற *பசையும்* மாலத்தீவு உணவுகளில் இன்றியமையாத பொருளாகும்.
# மாலத்தீவின் உணவுகள்

## மாவுச்சத்து பொருட்கள்

இவை அரிசி போன்ற மாவுகள், அவை வேகவைத்த கிழங்குகளை மாவாக உருட்டி உண்ணப்படுகின்றன. இவற்ரில் கிழங்கு, இனிப்பு உருளைக்கிழங்கு, மற்றும் மரவள்ளி போன்ற கிழங்குகளும், அதே போல் கொட்டைப் பலாக்காய் அல்லது ஸ்க்ரூபைன் (காஷிகேயோ ). கிழங்குகளும் கலந்து ரொட்டியுடன் வேகவைக்கப்படுகின்றன. மேலும் இஸ்க்ரூபைன் பழம் பெரும்பாலும் மெல்லிய துண்டுகளாக வெட்டப்பட்ட பிறகு பச்சையாக சாப்பிடப்படுகிறது
# மாலத்தீவின் உணவுகள்

## கறியில்

மாலத்தீவின் உணவு வகைகளில் மிக முக்கியமான கறி துண்டுகளாக்கப்பட்ட புதிய சூரையுடன் சமைக்கப்படுகிறது, இது *மாஸ் ரிகா என்று அழைக்கப்படுகிறது* . *குக்குல்கீ ரிகா* ( கோழிக் கறி ) மசாலாப் பொருட்களின் வித்தியாசமான கலவையுடன் சமைக்கப்படுகிறது.  
மாலத்தீவில் காய்கறி உணவில் *கத்தரி, பீர்க்கு, பூசணி , புடலை* மற்றும் *முருங்கை* , அதே போல் பழுக்காத வாழைப்பழங்கள் மற்றும் சில இலைகளும் போன்றவைகள் தங்கள் உணவில் சேர்க்கப்படுகிறது. காய்கறி கறிக்கு ஒரு குறிப்பிட்ட சுவையை அளிக்க மாலத்தீவு மீன்களின் துண்டுகளையும் பொதுவாக சேர்க்கப்படுகின்றன. கறிவேப்பிலையை வழக்கமாக வேகவைத்த அரிசியுடன் அல்லது *சப்பாத்தியுடன்* சாப்பிடுவார்கள்.
# சர்பிராஸ் நவாஸ்

**சர்பிராஸ் நவாஸ் மாலிக்** ( பஞ்சாபி, ) (பிறப்பு: டிசம்பர் 1, 1948) ஒரு முன்னாள் பாகிஸ்தான் துடுப்பாட்ட வீரர் மற்றும் அரசியல்வாதி ஆவார், அவர் தலைகீழ் ஊசலாட்ட பந்துவீச்சினைக் முதன் முதலில் பயன்படுத்தியவராக அறியப்படுகிறார். மேலும் இந்தியத் துடுப்பாட்ட அணி மற்றும் இங்கிலாந்துத் துடுப்பாட்ட அணிக்கு எதிரான பாகிஸ்தானின் முதல் தேர்வுத் துடுப்பாட்ட தொடரின் வெற்றிகளில் முக்கியப் பங்கு வகித்தார். 1969 மற்றும் 1984 க்கு இடையில் அவர் 55 தேர்வுத் துடுப்பாட்டம் மற்றும் 45 ஒருநாள் போட்டிகளில் விளையாடி 177 தேர்வுத் துடுப்பாட்ட இலக்குகளைக் கைப்பற்றியுளார். இவரின் பந்துவீச்சு சராசரி 32.75 அகும். 1978-79 ஆம் ஆண்டில் அவர் ஆஸ்திரேலியாவுக்கு எதிராக மெல்போர்னில் நடைபெற்ற தேர்வுத் துடுப்பாட்டப்போட்டியில் 86 ஓட்டங்களை விட்டுக் கொடுத்து 9 இலக்குகளைக் கைப்பற்றி அணியின் வெற்றிக்கு உதவினார்.
# சர்பிராஸ் நவாஸ்

## துடுப்பாட்ட வாழ்க்கை

### ஆரம்ப கால வாழ்க்கையில்

1969 ஆம் ஆண்டில் இவர் தனது முதல் தேர்வுத் துடுப்பாட்டப் போட்டியில் அறிமுகமானார்.இங்கிலாந்துத் துடுப்பாட்ட அணிக்கு எதிராக கராச்சி துடுப்பாட்ட அரங்கத்தில் நடைபெற்ற தனது முதல் போட்டியில் இவர் இலக்கினைக் கைப்பற்றவில்லை. மட்டையாடும் வாய்ப்பும் இவருக்கு வழங்கப்படவில்லை.இதனால் அடுத்த மூன்று ஆண்டுகள் இவர் எந்தத் தேர்வுத் துடுப்பாட்டப் போட்டிகளுக்கும் இவர் தேர்வாகவில்லை 1972-73 ஆம் ஆண்டில் சிட்னி துடுப்பாட்ட அரங்கத்தில் ஆஸ்திரேலியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் 53 ஓட்டங்களை விட்டுக்கொடுத்து நான்கு இழக்குகளைக் கைப்பற்றினார். பின் இரண்டாவது ஆட்டப்பகுதியில் 56 ஓட்டங்களை விட்டுக் கொடுத்து நான்கு இழக்குகளைக் கைப்பற்றினார். இந்தப் போட்டியில் இயன் மற்றும் கிரெக் சாப்பல், கீத் ஸ்டாக்போல் மற்றும் இயன் ரெட்பாத் ஆகியோரின் இலக்கினைக் கைப்பற்றினார். இருந்தபோதிலும் இந்தப் போட்டியில் ஆத்திரேலியத் துடுப்பாட்ட அணி 56 ஓட்டங்களில் வெற்றி பெற்றது. 1974 ஆம் ஆண்டில் எடிங்லேயில் நடைபெற்ற போட்டியில் பாக்கித்தான் அணி 209 ஓட்டங்களில் 8 இலக்குகளை இழந்து இருந்த சமயத்தில் இவர் 74 பந்துகளில் 53 ஓட்டங்கள் எடுத்து அணியின் ஓட்டங்களை அதிகரிக்க உதவினார். மேலும் அந்த சமயத்தில் சிறந்த வேகப் பந்துவீச்சாளர்களான ஜியோஃப் அர்னால்ட், கிறிஸ் ஓல்ட், மைக் ஹென்ட்ரிக், டோனி கிரேக் மற்றும் டெரெக் அண்டர்வுட் ஆகியோர் அந்தப் போட்டியில் சிறப்பான திறனை வெளிப்படுத்தினர். 1974-75ல் கிளைவ் லாய்டின் மேற்கு இந்தியத் தீவுகள் துடுப்பாட்ட அணிக்கு எதிராக அவர் லாகூரில் உள்ள கடாபி துடுப்பாட்ட அரங்கத்தில் நடைபெற்ற 89 ஓட்டங்களை விட்டுக் கொடுத்து ஆறு இலக்குகளைக் கைப்பற்றினார்.இதன் மூலம் அந்த அணியினை 214 ஓட்டங்களில் ஆட்டமிழக்க உதவினார்.1978-79 ஆம் ஆண்டில் கராச்சி துடுப்பாட்ட அரங்கில் இந்தியத் துடுப்பாட்ட அணிக்கு எதிரான போட்டியில் முதல் ஆட்டப்பகுதியில் 89 ஓட்டங்களை விட்டுக் கொடுத்து நான்கு இலக்குகளைக் கைப்பற்றினார். பின் இரண்டாவது ஆட்டப் பகுதியில் 70 ஓட்டங்களை விட்டுக் கொடுத்து ஐந்து இலக்குகளைக் கைப்பற்றினார். இந்தப் போட்டியில் பாக்கித்தான் துடுப்பாட்ட அணி எட்டு இலக்குகளில் வெற்றி பெற்றது.இந்தத் தொடரில் மொத்தமாக 17 இலக்குகளைக் கைப்பற்றினார். இதன்மூலம் அதிக இலக்குகளைக் கைப்பற்றிய பந்து வீச்சாளர்கள் வரிசையில் முதலிடம் பெற்றார். அந்தத் தொடரினை பாக்கித்தான் அணி வென்றது.
# சர்பிராஸ் நவாஸ்

## அரசியல் வாழ்க்கை

துடுப்பாட்டத்தில் இருந்து விலகிய பிறகு இவர் அரசியலில் சேர்ந்தார். 1985 பாகிஸ்தான் பொதுத் தேர்தலில் பஞ்சாப் மாகாண சபை உறுப்பினராக சுயாதீன வேட்பாளராக தேர்ந்தெடுக்கப்பட்டார் .
# சர்பிராஸ் நவாஸ்

## தனிப்பட்ட வாழ்க்கை

அவர் 1985 இல் பாகிஸ்தான் திரைப்பட நடிகை ராணி என்பவரை மணந்தார்.
# கோகிலுயே, போயர்-அகமது மாகாணம்

**கோகிலுயே, போயர்-அகமது மாகாணம்** (**Kohgiluyeh and Boyer-Ahmad Province** ) (, *Ostān-e Kohgīlūye va Būyer-Ahmad* ) (Luri: استان کهگیلویه و بِیرَمَد, *Ostān-e Kohgīrūye-o Beyramad* ) என்பது ஈரான் நாட்டில் நிருவாக முறைமைகளுக்காக ஏற்படுத்தப்பட்ட முப்பத்து ஒரு நில நிருவாக மாகாணாங்களில் ஒன்றாகும். இம்மாகாணம் ஈரான் நாட்டின் தென்மேற்கில், அமைந்து உள்ளது. அதன் தலைநகரம் யாசுச்வு ஆகும். இந்த மாகாணம் 15,563 சதுர கிலோமீட்டர் பரப்பளவைக் கொண்டுள்ளது, 2006 ஆம் ஆண்டில், 634,000 மக்கள் தொகையைக் கொண்டிருந்தனர். தேசிய மக்கள் தொகை மற்றும் வீடமைப்பு கணக்கெடுப்பின்படி, 2011 ல் இந்த மாகாணத்தின் மொத்த மக்கள் தொகை 658,629 நபர்கள் ஆகும். மக்கள் முக்கியமாக உலூரி மொழி பேசுகிறார்கள். கோகிலுயே, போயர்-அகமது மாகாணத்தின் மாவட்டங்கள் பகமாய் கவுண்டி, இலாண்டே கவுண்டி, போயர்-அகமது கவுண்டி, சரம் கவுண்டி, தானா கவுண்டி, பாசிட்டு கவுண்டி மற்றும் கட்சரன் கவுண்டி .
# கோகிலுயே, போயர்-அகமது மாகாணம்

## நிலவியல்

ஜாக்ரோஸ் மலைத்தொடரின் ஒரு பகுதியான இந்த மாகாணம், பெரும்பாலும் நிலப்பரப்பில் உள்ளது. 5,109 மீட்டர் உயரத்துடன் தேனா என்ற சிகமாமே இதன் மிக உயரமான இடம் ஆகும். தேனாவின் மலைத்தொடர், 20 க்கும் மேற்பட்ட உயரமான சிகரங்களையும், கடல் மட்டத்திலிருந்து 4000 மீட்டர் உயரமும் கொண்டவை ஆகும். பெரிய இமயமலைத்தொடரின் சிறுவடிவ மாதிரிப் போல இந்த மலைத்தொடர்கள் காணப்படுகின்றன. கோகிலுயே, போயர்-அகமது மாகாணத்தில் அமைந்துள்ள இந்த மலைத்தொடர் ஓக் மரங்கள் நிறைந்த காடுகளைக் கொண்டு நெருக்கமாகச் சூழப்பட்டுள்ளது. இயற்கை நீரூற்றுகள், பறவைகளின் பாட்டு ஒலிகள், புதிய காற்று ஆகியவை சுற்றுலாப் பயணிகளை ஈர்க்கின்றன. குறிப்பாக, இயற்கையின் அனைத்து காதலர்களையும், வெகுவாகக் கவர்ந்து இழுக்கின்றன. ஈரான் நாட்டில் அமைந்துள்ள மற்றொரு மலை கச்சரனின், காமின் அல்லது காமி குறிப்பிடத் தகுந்த இடமாகும்.
# கோகிலுயே, போயர்-அகமது மாகாணம்

## ஆட்சி

இந்த மாகாணத்தின் தலைநகரம், யாசுச்வு (Yāsūj) ( (Lurish: *Jasuc* or *Jasyç*) என்ற நகரம் ஆகும். 2006 ஆம் ஆண்டு மக்கள் தொகைக் கணக்கெடுப்பின் படி, இத்தலைநகரில் வாழும் குடும்பங்களின் எண்ணிக்கை 20,297 ஆகும். அக்குடும்பங்களில் 96,786, நபர்களில் வாழ்கின்றனர் என கணக்கெடுப்புத் தெரிவிக்கிறது.
ஈரானின் இந்த மாகாண நிலவரம்புகள் மேலும் எட்டு பிரிவுகளாகப் பிரிக்கப்பட்டு ஆட்சி செய்யப் படுகின்றன. ஒவ்வொரு நிலப்பகுதியும் 'கௌன்டி' என அழைக்கப் படுகிறது. அவை பின்வரும் பெயர்களால் அழைக்கப்படுகின்றன. பாமை கௌன்டி(Bahmai County), பாசிட் கௌன்டி(Basht County), போயர்-அகமது கௌன்டி(Boyer-Ahmad County), சாரம் கௌன்டி (Charam County), தானா கௌன்டி (Dana County),
காச்சரன் கௌன்டி(Gachsaran County), கோகிலுயே கௌன்டி(Kohgiluyeh County), லேன்டே கௌன்டி (Landeh County) என்பனவாகும். யாசுச்வு (Yāsūj) என்ற இதன் தலைநகரானது, தொழிற்கூடங்கள் மிகுந்த தொழிற் நகரமாக உள்ளது. இந்நகருக்கு அருகே சாக்குரோசு மலைகள் (Zagros Mountains) உள்ளன. இந்நகரமானது, ஈரானின் தென்மேற்கு மூலையில் அமைந்துள்ளது. இந்நகர மக்கள் லூரி மொழியைப் பேசுகின்றனர். இந்நகரில் சர்க்கரை ஆலையும், நிலக்கரியை எரித்து உற்பத்திச் செய்யப்படும் மின்சார உற்பத்தி நிலையமும் இருக்கின்றன. வெண்கலக் காலம் என்ற மானுட வாழ்வியல் தொடக்கம் முதலே, இந்நகரத்தில் மக்கள் வாழ்ந்து வந்துள்ளனர். இதற்குரிய வரலாற்றுச் சுவடுகளை, இம்மாகாணத்தின் அருங்காட்சியகங்களில் காணலாம்.
# ஐசாஸ் சீமா

**ஐசாஸ் பின் இலியாஸ் சீமா** (Aizaz bin Ilyas Cheema**)** (பிறப்பு: செப்டம்பர் 5, 1979 சர்கோதாவில் ) **ஐசாஸ் சீமா** என பரவலாக அறியப்படும் இவர் பாகிஸ்தானைச் சேர்ந்த ஒரு சர்வதேச துடுப்பாட்ட வீரர் ஆவார். இவர் பாக்கித்தான் துடுப்பாட்ட அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டப் போட்டிகளில் இவர் விளையாடியுள்ளார்.
# ஐசாஸ் சீமா

## தொழில்

### 2010

நவம்பரில், சீனாவின் குவாங்சோவில் நடந்த ஆசிய விளையாட்டுப் போட்டிகளில் சீமா பாக்கித்தான் துடுப்பாட்ட அணியின் சார்பாக விளையாடினார். 3 வது இடத்திற்காக நடைபெற்ற பிளேஆஃப் சுற்றில் இலங்கைத் துடுப்பாட்ட அணியினை வீழ்த்தி பாக்கித்தான் அணி வெண்கலப் பதக்கம் வென்றது.
# ஐசாஸ் சீமா

## தொழில்

### சர்வதேச போட்டிகள்

செப்டம்பர் மாதம் ஒரு தேர்வுத் துடுப்பாட்டம் மூன்று ஒருநாள் மற்றும் இரண்டு பன்னாட்டு இருபது20 போட்டிகளுக்காக பாகிஸ்தான் அணி, ஜிம்பாப்வேயில் சுற்றுப்பயணம் செய்து விளையாடியது. அந்தத் தொடரில் அனுபவமற்ற வீரர்களுக்கு ஒரு வாய்ப்பை வழங்க பாக்கித்தான் துடுப்பாட்ட வாரியம் நினைத்தது. முன்னணி பந்து வீச்சாளர்களான வஹாப் ரியாஸ், உமர் குல் ஆகியோருக்கு ஓய்வு வழங்கப்பட்டு அவர்களுக்குப் பதிலாக சீமா அணியில் தேர்வு செய்யப்பட்டார். செப்டம்பர் 1 ஆம் தேதி ஜிம்பாப்வே துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியில் பாகிஸ்தானின் வேகப்பந்து வீச்சாளர்கள் சர்வதேச அளவில் அனுபவமற்றவர்களாக இருந்தனர். அந்தப் போட்டியில் அனுபவமான ஒரே ஒரு வீரர் மட்டுமே இருந்தபோதிலும் அவர்கள் அந்தப் போட்டியினை வென்றனர். இவரின் பந்துவீச்சு குறித்து பந்துவீச்சு பயிற்சியாளர் வகார் யூனிசு தெரிவிக்கையில் நெருப்பு போன்று ஆக்ரோசமாக பந்து வீசினார் எனத் தெரிவித்தார். ரே பிரச் என்பவரை தனது முதல் தேர்வுத் துடுப்பாட்ட இலக்காக வீழ்த்தினார். மேலும் அந்தப் போட்டியில் 103 ஓட்டங்களை விட்டுக் கொடுத்து எட்டு இலக்குகளைக் கைப்பற்றினார். இது பாக்கித்தான் துடுப்பாட்ட வீரர்களின் இரண்டாவது சிறந்த பந்துவீச்சு ஆகும். அதே அணிக்கு எதிரான ஒருநாள் பன்னாட்டுத் துடுப்பாட்டப் போட்டியிலும் இவர் அறிமுகமானார். அந்தப் போட்டியில் 36 ஓட்டங்களை விட்டுக் கொடுத்து மூன்று இலக்குகளைக் கைப்பற்றினார். இதன்மூலம் பாக்கித்தான் அறிமுக வீரர் பந்துவீச்சு வரிசையில் இது நான்காவது சிறந்த பந்துவீச்சு ஆகும். இந்தத் தொடரில் அவர் மொத்தமாக எட்டு இலக்குகளைக் கைப்பற்ரினார். 43 ஓட்டங்களை விட்டுக் கொடுத்து நான்கு இலக்குகளைக் கைப்பற்றியது இவரின் சிறந்த பந்துவீச்சு ஆகும்
# ஐசாஸ் சீமா

## தொழில்

### 2012 ஆசியா கோப்பை

2012 ஆம் ஆண்டில் ஆசிய கோப்பையில் சிறப்பான ஆட்டத் திறனை வெளிப்படுத்தினார்.அந்தத் தொடரில் இரண்டு போட்டிகளில் வெற்றி பெறுவதற்கு முக்கியக் காரணமாக இருந்தார்.இலங்கைத் துடுப்பாட்ட அணிக்கு எதிரான போட்டியில் 43 ஓட்டங்களை விட்டுக் கொடுத்து நான்கு இலக்குகளைக் கைப்பற்றினார்.இருதிப் போட்டியில் வங்காளதேசத் துடுப்பாட்ட அணிக்கு எதிரான போட்டியில் இவர் 49 ஓட்டங்களை விட்டுக் கொடுத்து மூன்று இலக்குகளைக் கைப்பற்றினார்.இறுதி ஓவரில் ஒன்பது ஓட்டங்கள் தேவைப்பட்ட போது இரண்டு ஓட்டங்களில் வெற்றி பெற இவர் உதவினார். இதன்மூலம் சாலிட் பிளேயர் விருது இவருக்கு வழங்கப்பட்டது.
# ஐசாஸ் சீமா

## உள்ளூர் போட்டிகள்

2017-18 ஆம் ஆண்டுகளில் நடைபெற்ற குவைத் -இ- அசாம் கோப்பைத் தொடரில் விளையாடினார். அந்தத் தொடரில் ஒன்பது போட்டிகளில் விளையாடி 60 இலக்குகளைக் கைப்பற்றினார். இதன்மூலம் அதிக இலக்குகளைக் கைப்பற்றிய வீரர்கள் வரிசையில் முதல் இடம் பிடித்தார்.
# முகம்மது ரிஸ்வான்

**முகமது ரிஸ்வான்** (Mohammad Rizwan ; பிறப்பு 1 ஜூன் 1992) 2008 ஆம் ஆண்டு முதல் முதல் தரத் துடுப்பட்டப் போட்டிகளில் விளையாடிய பாக்கித்தான் துடுப்பாட்ட அணியின் வீரர் ஆவார். இவர் வலது கை மட்டையாளர் மற்றும் குச்சக் காப்பாளர் ஆவார் . இவர் பாகிஸ்தான் சூப்பர் லீக்கில் கராச்சி கிங்ஸ் அணிக்காக விளையாடுகிறார். ஆகஸ்ட் 2018 இல், பாகிஸ்தான் கிரிக்கெட் வாரியம் (பிசிபி) 2018–19 ஆண்டிற்கான மைய ஒப்பந்தத்தை பெற்ற முப்பத்து மூன்று வீரர்களில் ஒருவராக இருந்தார்.
# முகம்மது ரிஸ்வான்

## உள்ளூர் போட்டிகள்

2014–15 ஆம் ஆண்டில் நடந்த காயிட்-இ-அசாம் டிராபியின் இறுதிப் போட்டியில் சுய் நார்தர்ன் கேஸ் பைப்லைன்ஸ் லிமிடெட் அணி சார்பாக விளையாடிய ரிஸ்வான் 224 ரன்கள் எடுத்து அணியின் ஓட்டங்களை அதிகரிக்க உதவினார். இதன்மூலம் அந்த அணி 301 ஓட்டங்கள் முதல் ஆட்டப் பகுதியில் முன்னிலை பெற்றது. மேலும் அந்தப் போட்டியினை வென்றது. இது அந்த அணி வெல்லும் இரண்டாவது கோப்பையாகும். 2014 ஆம் ஆண்டில் கென்யத் துடுப்பாட்ட அணிக்காக பாக்கித்தான் அ அணி சார்பாக இவர் அரிமுகமானார்.  
ஏப்ரல் 2018 இல், 2018 பாகிஸ்தான் கோப்பைக்கான பஞ்சாப் துடுப்பாட்ட அணியின் துணைத் தலைவராக இவர் தேர்ந்தெடுக்கப்பட்டார். 1 மே 2018 அன்று, பட்டியல் அ போட்டியில் இவர் பெடரல் பகுதி துடுப்பாட்ட அணிக்கு எதிராக 123 பந்துகளில் 140 ஓட்டங்கள் எடுத்தார். இதுவே பட்டியல் அ போட்டிகளில் இவரின் சிறந்த மட்டையாட்டம் ஆகும். மார்ச் 2019 இல், இவர் 2019 பாகிஸ்தான் கோப்பைக்கான பெடரல் ஏரியாஸ் துடுப்பாட்ட அணியின் தலைவராக இவர் தேர்வு செய்யப்பட்டார்.  
செப்டம்பர் 2019 இல், ரிஸ்வான் 2019–20 குவைத்-இ-அசாம் கோப்பைத் தொடருக்கான கைபர் பக்துன்க்வா துடுப்பாட்ட அணியின் தலைவராக இவர் தேர்வு செய்யப்பட்டார். அக்டோபர் 2019 இல், 2019–20 தேசிய இருபது20 கோப்பையில் 215 ரன்கள் எடுத்தார்.மேலும் பந்துவீச்சில் ஆறு இலக்குகளை வீழ்த்தியதற்காக ஆட்ட நாயகன் விருது இவருக்கு வழங்கப்பட்டது.